
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου ^23 

6 Νοεμβρίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

403. ΜετονομασΙα του Τμήματος Εφαρμοσμένης 

Πληροφορικής του Οικονομικού Πανεπιστημίου 
Αθηνών σε Τμήμα Πληροφορικής και μεταβολή 
της αποστολής του... 1 

404. ΜετονομασΙα του Τμήματος Μηχανολόγων Μη¬ 
χανικών της Πολυτεχνικής Σχολής του Πανεπι¬ 
στημίου Πατρών μεταβολή του γνωστικού του 
αντικειμένου και καθορισμός ειδικεύσεων του 


ενιαίου πτυχίου του τμήματος. 2 

405. Επαγγελματική κατοχύρωση των πτυχιούχων Πε- 

ριβαλλοντολδγων και Κοινωνικών Ανθρωπολό¬ 
γων του Πανεπιστημίου Αιγαίου. 3 

406. Ιδρυση Σχολής Επιστημών Αγωγής στο Πανεπι¬ 
στήμιο ΙωαννΙνων. 4 

407. Ηθικές αμοιβές διαμνημονεύσεων Αξιωματικών 

Λιμενικού Σώματος . 5 

408. Ρύθμιση θεμάτων προσωπικού του Υπουργείου 

Δημόσιας Τάξης. 6 

ΑΠΟΦΑΣΕΙΣ 


Έγκριση παράτασης της προθεσμίας ισχύος της 
ΠΔ/τΕ 2336/27.10.94 σχετικά με την αναστολή 
ορισμένων κυρώσεων κατά της Ομοσπονδιακής Δη¬ 
μοκρατίας της Γιουγκοσλαβίας (Σερβίας και Μαυρο¬ 
βούνιου). 7 

Έγκριση ίδρυσης Γ ραφείου Αντιπροσωπείας (Πθρτθδβ- 
πίβίίνβ ΟΗίοβ) από την Ευρωπαϊκή Λαϊκή Τράπεζα 
Α.Ε. στην Αυστραλία. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 352/1995 αρμοδιότη¬ 


τας Υπουργείου Δημόσιας Τάξης. 9 

Διορθώσεις σφαλμάτων στο Π.Δ. 319/1995 αρμοδιό¬ 
τητας Υπουργείου Δημόσιας Τάξης.10 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 403 (1) 

ΜετονομασΙα του Τμήματος Εφαρμοσμένης Πληροφορι¬ 
κής του Οικονομικού Πανεπιστημίου Αθηνών σε Τμήμα 

Πληροφορικής και μεταβολή της αποστολής του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 6 του Ν. 1208/82 «Γιατη δομή και 
λειτουργία των Α.Ε.Ι.» (Α 87), όπως το άρθρο αυτό συ¬ 
μπληρώθηκε με το άρθρο 48 παρ. 1 του Ν. 1404/83 
«Δομή και λειτουργία των Τ.Ε.Ι.» (Α 173). 

β) Του άρθρου 70 παρ. 12 του Ν. 1566/85 «Δομή και 
λειτουργία της πρωτοβάθμιας και δευτεροβάθμιας Εκπ/ 
σης και άλλες διατάξεις» (Α 167). 

γ) Του άρθρου 29 Α του Ν. 1558/85 όπως το άρθρο αυτό 
προσετέθη με το άρθρο 27 του Ν. 2081/92 (Α 154). 

2. Τη γνώμη της Συγκλήτου (συνεδρίαση 4.11.1993) 
του Οικονομικού Πανεπιστημίου Αθηνών. 

3. Το έγγραφο Β1/895/16.12.1993 του Υπουργείου 
Εθνικής Παιδείας και θρησκευμάτων με το οποίο ζητή¬ 
θηκε να διατυπώσει τη γνώμη του το Συμβούλιο Ανώτατης 
Παιδείας και το γεγονός ότι έχει παρέλθει άπρακτη η προ¬ 
θεσμία που ορίζουν οι διατάξεις του άρθρου 50 παρ. 3 του 
Ν. 1268/82. 

4. Το γεγονός ότι από την έκδοση του παρόντος διατάγ¬ 
ματος δεν προκαλείται δαπάνη σε βάρος του κρατικού 
προϋπολογισμού ή του οικείου ΑΕΙ. 

5. Την αριθμ. 439/1995 γνωμοδότηση του Συμβουλίου 
της Επικράτειας με πρόταση του Υπουργικού Συμβουλίου, 
αποφασίζουμε: 

Αρθρο μόνο 

1. Το κατά τις διατάξεις του άρθρου 2 του Π.Δ. 377/ 
1989 (Α 166) προβλεπόμενο Τμήμα Εφαρμοσμένης Πλη¬ 
ροφορικής του Οικονομικού Πανεπιστημίου Αθηνών, με¬ 
τονομάζεται σε Τμήμα Πληροφορικής. 

2. Το Τμήμα έχει ως αποστολή την καλλιέργεια και προ¬ 
αγωγή της Επιστήμης της Πληροφορικής και των εφαρμο¬ 
γών αυτής με έμφαση στον Προγραμματισμό, την Ανά¬ 
λυση και το Σχεδίασμά Συστημάτων και την επεξεργασία 
και την μετάδοση των Πληροφοριών. 

3. Η εφαρμογή των διατάξεων του παρόντος αρχίζει από 

ίο ακαδημαϊκό έτος 1995-96 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ, ΚΑΡΟΛΟΣ 
ΠΑΠΟΥΛΙΑΣ, ΠΑΝΝΟΣ ΠΑΠΑΝΤΩΝΙΟΥ, ΑΛΕΞΑΝΔΡΟΣ ΠΑΠΑ- 
ΔΟΠΟΥΛΟΣ, ΘΕΟΔΩΡΟΣ ΣΤΑΘΗΣ, ΔΗΜΗΤΡΙΟΣ ΚΡΕΜΑΣΤ1- 
ΝΟΣ, ΙΩΑΝΝΗΣ ΠΟΤΤΑΚΗΣ, ΓΕΩΡΓΙΟΣ ΠΑΠΑΝΔΡΕΟΥ, ΑΘΑ¬ 
ΝΑΣΙΟΣ ΜΙΚΡΟΥΤΣΙΚΟΣ. ΝΙΚΟΛΑΟΣ ΣΗΦΟΥΝΑΚΗΣ, ΓΕΩΡ¬ 
ΓΙΟΣ ΚΑΤΣΙΦΑΡΑΣ, ΙΩΣΗΦ ΒΑΛΥΡΑΚΗΣ, ΚΩΝΣΤΑΝΤΙΝΟΣ 
ΤΡΙΑΡΙΔΗΣ, ΑΝΤΩΝΙΟΣ ΚΟΤΣΑΚΑΣ, ΚΩΝΣΤΑΝΤΙΝΟΣ ΛΑΛΙΩ- 
ΤΗΣ, ΝΙΚΟΛΑΟΣ ΑΚΡΙΤΙΔΗΣ. ΕΥΑΓΓΕΛΟΣ ΒΕΝΙΖΕΛΟΣ, ΤΗΛΕ¬ 
ΜΑΧΟΣ ΧΥΤΗΡΗΣ, ΑΝΤΩΝΙΟΣ ΛΙΒΑΝΗΣ, ΓΕΩΡΓΙΟΣ ΔΑΣΚΑ- 
ΛΑΚΗΣ, ΧΑΡΑΛΑΜΠΟΣ ΚΑΣΤΑΝΙΔΗΣ, ΓΕΩΡΓΙΟΣ ΡΩΜΑΙΟΣ, 
ΓΕΩΡΓΙΟΣ ΑΝΩΜΕΡΙΤΗΣ, ΦΙΛΙΠΠΟΣ ΠΕΤΣΑΛΝΙΚΟΣ, ΚΩΝ¬ 
ΣΤΑΝΤΙΝΟΣ ΓΕΙΤΟΝΑΣ, ΚΙΜΩΝ ΚΟΥΛΟΥΡΗΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 404 (2) 

Μετονομααία του Τμήματος Μηχανολόγων Μηχανικών 
της Πολυτεχνικής Σχολής του Πανεπιστημίου Πατρών 
μεταβολή του γνωστικού του αντικειμένου και καθορι¬ 
σμός ειδικεύσεων του ενιαίου πτυχίου του τμήματος. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1 .α) του άρθρου 6 παρ. 6 του Ν. 1268/82 «Για τη δομή 
και λειτουργία των Α.Ε.1.» (Α 87), όπως τούτο συμπληρώ¬ 
θηκε με το άρθρο 48 παρ. 1 του Ν. 1404/83 «Δομή και λει¬ 
τουργία των Τ.Ε.Ι.» (Α 173). 

β) Του άρθρου 70 παρ. 12 του Ν. 1566/85 «Δομή και 
λειτουργία της πρωτοβάθμιας και δευτεροβάθμιας Εκπαί¬ 
δευσης και άλλες διατάξεις» (Α 167). 

γ) Του άρθρου 29Α του Ν. 1558/85 όπως αυτό προσε- 
τέθη με το άρθρο 27 του Ν. 2081/92 (Α 154). 

2. Τη γνώμη της Συγκλήτου του Πανεπιστημίου Πατρών 
(συνεδριάσεις: 158/13.11.91), 175/2.12.92 και 192/ 
14.7.93). 

3. Τη γνώμη του Συμβουλίου Ανωτάτης Παιδείας (συνε¬ 
δρίαση 19η/11.2.1994). 

4. Το γεγονός ότι από τις διατάξεις του παρόντος δια¬ 
τάγματος δεν προκαλεΐται δαπάνη σε βάρος του κρατικού 
προϋπολογισμού, ή του οικείου ΑΕΙ. 

5. Την 419/1995 γνωμοδότηση του Συμβουλίου της 
Επικράτειας με πρόταση του Υπουργικού Συμβουλίου, 
αποφασίζουμε; 

Αρθρο 1 

1. Το Τμήμα Μηχανολόγων Μηχανικών της Πολυτεχνι¬ 
κής Σχολής ταυ Πανεπιστημίου Πατρών, μετονομάζεται 
σε Τμήμα Μηχανολόγων και Αεροναυπηγών Μηχανικών. 

Αποστολή του τμήματος είναι η κατάρτιση επιστημόνων 
ικανών να ασχολούνται: (α) με τη μελέτη, εγκατάσταση κα; 
επίβλεψη μηχανολογικών εξοπλισμών οε οικοδομές κα. 
βιομηχανίες και (β) υε τεχνολογίες σχεδιασμοϋ κα< κατα¬ 


σκευής αεροπορικών και διαστημικών σχημάτων ιδίως δε 
με τη σχεδίαση αεροχημότων, την ανάλυση αεροπορικών 
κατασκευών, την τεχνολόγηση αεροπορικών υλικών, την 
μηχανική πτήσεων, τα συμπτώματα αεροσκαφών, την αε¬ 
ροδυναμική, τα συστήματα προώθησης αεροσκαφών κατά 
τις αεροπορικές μεταφορές. 

2. Το ενιαίο πτυχίο του τμήματος προσδιορίζεται από τις 
ειδικεύσεις: 

α) Του Μηχανολόγου Μηχανικού και 

β) Του Αεροναυπηγού Μηχανικού. 

3. Το εξάμηνο έναρξης και τα μαθήματα κάθε ειδίκευ¬ 
σης ορίζονται στο πρόγραμμα σπουδών του τμήματος 

4. Ο αριθμός των φοιτητών που μπορούν να εγγράφο- 
νται και να παρακολουθούν την ειδίκευση του Αεροναυπη¬ 
γού Μηχανικού ορίζεται σε ποσοστό 15% του αριθμού ει¬ 
σακτέων στο τμήμα και με τον περιορισμό ότι ο αριθμός 
αυτός δεν θα υπερβαίνει τους τριάντα (30). Σε περίπτωση 
που ο αριθμός των φοιτητών που δηλώνουν την ειδίκευση 
του Αεροναυπηγού Μηχανικού είναι μεγαλύτερος του 
προβλεπόμενου αριθμού θέσεων γίνεται επιλογή. Τα κρι¬ 
τήρια επιλογής στα οποία περιλαμβάνεται η παρακολού¬ 
θηση και επιτυχής εξέταση μαθημάτων του προγράμμα¬ 
τος σπουδών ορίζονται με απόφαση της Γ ενικής Συνέλευ¬ 
σης του Τμήματος. 

Αρθρο 2 

Η ισχύς του παρόντος Διατάγματος αρχίζει από το ακα¬ 
δημαϊκό έτος 1995-96. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 25 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΙ 

ΑΝΔΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ, ΚΑΡΟΛΟΣ 
ΠΑΠΟΥΛΙΑΣ, ΠΑΝΝΟΣ ΠΑΠΑΝΤΩΝΙΟΥ, ΑΛΕΞΑΝΔΡΟΣ ΠΑΠΑ¬ 
ΔΟΠΟ ΥΛΟΣ, ΘΕΟΔΩΡΟΣ ΣΤΑΘΗΣ, ΔΗΜΗΤΡΙΟΣ ΚΡΕΜΑΓΓΙ- 
ΝΟΣ, ΙΩΑΝΝΗΣ ΠΟΤΤΑΚΗΣ, ΓΕΩΡΓΙΟΣ ΠΑΠΑΝΔΡΕΟΥ, ΑΘΑ¬ 
ΝΑΣΙΟΣ ΜΙΚΡΟΥΤΣΙΚΟΣ, ΝΙΚΟΛΑΟΣ ΣΗΦΟΥΝΑΚΗΣ, ΓΕΩΡ¬ 
ΓΙΟΣ ΚΑΤΣΙΦΑΡΑΣ, ΙΩΣΗΦ ΒΑΛΥΡΑΚΗΣ. ΚΩΝΣΤΑΝΤΙΝΟΣ 
ΤΡΙΑΡΙΔΗΣ. ΑΝΤΩΝΙΟΣ ΚΟΤΣΑΚΑΣ, ΚΩΝΣΤΑΝΤΙΝΟΣ ΛΑΛΙΩ- 
ΤΗΣ, ΝΙΚΟΛΑΟΣ ΑΚΡΙΤΙΔΗΣ, ΕΥΑΓΓΕΛΟΣ ΒΕΝΙΖΕΛΟΣ, ΤΗΛΕ¬ 
ΜΑΧΟΣ ΧΥΤΗΡΗΣ. ΑΝΤΩΝΙΟΣ ΛΙΒΑΝΗΣ, ΓΕΩΡΓΙΟΣ ΔΑΣΚΑ- 
ΛΑΚΗΣ. ΧΑΡΑΛΑΜΠΟΣ ΚΑΣΤΑΝΙΔΗΣ, ΓΕΩΡΓΙΟΣ ΡΩΜΑΙΟΣ, 
ΓΕΩΡΓΙΟΣ ΑΝΩΜΕΡΙΤΗΣ, ΦΙΛΙΠΠΟΣ ΠΕΤΣΑΛΝΙΚΟΣ, ΚΩΝ¬ 
ΣΤΑΝΤΙΝΟΣ ΓΕΙΤΟΝΑΣ, ΚΙΜΩΝ ΚΟΥΛΟΥΡΗΣ 
-- 

ΠΡΟΕΔΡΙΚΟ ΔΙΑΤΑΓΜΑ > Π' ΑΡΙΘ. 405 (3) 

Επαγγελματική κατοχύρωση των πτυχιούχων Περιβαλλο- 

ντολόγων και Κοινωνικών ΑνΟρωπολογων του Πανεπι¬ 
στημίου Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις· 

α) των άρθρων 50 παρ. 3 κα> 6 παρ. 6 του Ν. 1268/1982 
«Γία τη δομή και λειτουργία τω ν Ανωτάτων Εκπαιδευι ών 

ιδρυμάτων» (Α' 87) όπως η τελευταία αυτή διάταξη τροπο- 
ποιήθηκ με τα άρθρο 48 παρ. 1 του Ν. 1404/1983 «Δομή 
και λειτουργία των Ανωτάτων Τεχνολογικών Ιδρυμάτων» 
(Α' 173). 

β) του άρθρου 29α του Ν. 1558/85 όπως αυτό προοτέ- 
θηκε με το άρθρο 27 του Ν. 2081/1992 (Α' 154). 

2. Το γεγονός ότι δεν γνωμοδότη σε το Συμβούλιο Ανώ¬ 
τατης Παιδείας αν και ζητήθηκε τούτο από το Υπουργείο 
Εθνικής Παιδείας και θρησκευμάτων με το αριθμ. Β1/ 
214/14.4.1994 έγγραφο και ότι έχει παρέλθει άπρακτη π 
προθεσμία που ορίζουν οι διατάξεις του άρθρου 50 παρ. 3 
του Ν. 1268/1982. 

3. Τη γνώμη της Διοικούαας Επιτροπής του Πανεπιστη¬ 
μίου Αιγαίου (συνεδριάσεις 4/25.10.1993 και 14/ 
28.6.1993). 

4. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του κρατικού προϋ¬ 
πολογισμού και 

5. Την 410/1995 γνωμοδότηση του Συμβουλίου της 
Επικρατείας με πρόταση του Υπουργικού Συμβουλίου, 
αποφασίζουμε: 

Αρθρο 1. 

Επαγγελματική κατοχύρωση περιβαλλοντολόγων 

1. Ο πτυχιούχος του Τμήματος Περιβάλλοντος του Πα¬ 
νεπιστημίου Αιγαίου, ο οποίος ορίζεται και ως «πτυχιούχος 
περιβαλλοντολόγος», έχει ως κύρια επαγγελματική ενα¬ 
σχόλησή του την επεξεργασία, τη σύνταξη και αξιολόγηση 
μελετών περιβαλλοντικών επιπτώσεων, τη διενέργεια 
ελέγχων ποιότητας του περιβάλλοντος, το σχεδίασμά και 
την αξιολόγηση περιβαλλοντικών πολιτικών, τη διαχείριση 
περιβαλλοντικών συστημάτων, την περιβαλλοντική εκπαί¬ 
δευση, αγωγή, ενημέρωση και επικοινωνία. 

2. Ο περιβαλλοντολόγος ασχολείται είτε αυτοδύναμα, 
είτε σε συνεργασία με άλλους επιστήμονες στο δημόσιο 
και ιδιωτικό τομέα για την εφαρμογή της τεχνολογίας σε 
σύγχρονους και ειδικούς τομείς έργων και εργασιών της 
ειδικότητάς του. 

Άρθρο 2 

Επαγγελματική κατοχύρωση Κοινωνικών Ανθρωπολόγων 

1. Ο πτυχιούχος του Τμήματος Κοινωνικής Ανθρωπολο¬ 
γίας του Πανεπιστημίου Αιγαίου, με βάση τις εξειδικευμέ- 
νες επιστημονικές γνώσεις του: 

α) Μελετά τα κοινωνικά φαινόμενα στην ολότητά τους 
και στις ποικίλες αλληλεπιδράσεις τους αναλύοντας τα 
επιμέρους χαρακτηριστικά τους από την κοινωνική, ιστο¬ 
ρική, πολιτισμική και συμβολική σκοπιά και 

β) Αναλύει σε βάθος τους θεσμούς, τις συμπεριφορές 
και τις στάσεις στη δική μας και στις άλλες κοινωνίες και 
προσεγγίζει ερμηνευτικά τον οικείο και τον ξένο «λόγο» 
διευρύνοντας έτσι τα όρια της αμοιβαίας κατανόησης με¬ 
ταξύ διαφορετικών κοινωνικών στα πλαίσια μιας πολιτισμι¬ 
κής ισοτιμίας. 

2. Ο Κοινωνικός Ανθρωπολόγος έχει δικαίωμα απασχό¬ 
λησης σε φορείς του δημόσιου ή ιδιωτικού τομέα, ιδίως 

δε: 

α) Σε ερευνητικά ιδρύματα που ασχολούνται με τη με¬ 
λέτη κοινωνικών πολιτισμικών και ιστορικών φαινομένων 
καθώς και προβλημάτων της σύγχρονης ελληνικής κοινω¬ 
νίας. 

β) Σε μουσεία και κυρίως εθνολογικά / πολιτιστικά και 
πολιτιστικούς φορείς (κατάρτιση συλλογών μουσιακών 
αντικειμένων και αντικειμένων τέχνης κλπ). 

γ) Στην εκπαίδευση, σε αντικείμενα της ειδικότητάς 


τους, σύμφωνα με τις εκάστοτε ισχύουσες διατάξεις. 

δ) Σε φορείς υγείας και ασφάλισης για τη μελέτη της 
σχέσης των πολιτισμικών και κοινωνικών παραγόντων με 
τη βιολογική νόσο. 

ε) Σε θεσμούς και φορείς που έχουν σαν αντικείμενο 
την επικοινωνία της σύγχρονης κοινωνίας. 

στ) Σε οργανισμούς τοπικής αυτοδιοίκησης για την απο¬ 
τύπωση της φυισογνωμίας του πληθυσμού τους και τη δη¬ 
μιουργία προγραμμάτων ανάπτυξης και κοινωνικής συμμε¬ 
τοχής. 

ζ) Σε εργασιακούς χώρους του δημόσιου τομέα, για την 
ανάλυση και πρόληψη συγκρούσεων ή ενδογενών αντιθέ¬ 
σεων. 

η) Σε υπηρεσίες ή φορείς του πρωτογενή τομέα για τη 
μελέτη των πολιτισμικών και κοινωνικών παραγόντων και 
διαδικασιών μετασχηματισμού του αγροτικού χώρου. 

θ) Σε φορείς μελέτης και εφαρμογής προγραμμάτων 
πρόληψης και καταπολέμησης του κοινωνικού αποκλει¬ 
σμού. 

ι) Σε φορείς συφρονισμού για τη μελέτη και την προετοι¬ 
μασία προγραμμάτων κοινωνικής επανένταξης. 

ια) Σε φορείς της δημόσιας διοίκησης, για τη μελέτη των 
πολιτισμικών διαστάσεων της οργάνωσης και της βελτίω¬ 
σης της αποδοτικότητάς τους. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Οκτωβρίου 1995 

Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 

ΑΠΟΣΤ. - ΑΘΑΝ. ΤΣΟΧΑΤΖΟΠΟΥΛΟΣ, ΚΑΡΟΛΟΣ ΠΑΠΟΥ- 
Λ1ΑΣ, ΓΙΑΝΝΟΣ ΠΑΠΑΝΤΩΝΙΟΥ, ΑΛΕΞ. ΠΑΠΑΔΟΠΟΥΛΟΣ ΘΕ¬ 
ΟΔΩΡΟΣ ΣΤΑΘΗΣ, ΔΗΜΗΤΡΙΟΣ ΚΡΕΜΑΣΤ1ΝΟΣ, ΙΩΑΝΝΗΣ 
ΠΟΤΤΑΚΗΣ, ΓΕΩΡΓΙΟΣ ΠΑΠΑΝΔΡΕΟΥ, ΑΘΑΝΑΣΙΟΣ ΜΙΚΡΟΥ- 
ΤΣΙΚΟΣ, ΝΙΚΟΛΑΟΣ ΣΗΦΟΥΝΑΚΗΣ, ΓΕΩΡΓΙΟΣ ΚΑΤΣΙΦΑΡΑΣ, 
ΚΩΝΣΤΑΝΤΙΝΟΣ ΤΡ1ΑΡΙΔΗΣ, ΑΝΤΩΝΙΟΣ ΚΟΤΣΑΚΑΣ, ΚΩΝ¬ 
ΣΤΑΝΤΙΝΟΣ ΛΑΛΙΩΤΗΣ, ΝΙΚΟΛΑΟΣ ΑΚΡ1ΤΙΔΗΣ, ΕΥΑΓΓΕΛΟΣ 
ΒΕΝΙ2ΕΛ0Σ, ΤΗΛΕΜΑΧΟΣ ΧΥΤΗΡΗΣ, ΑΝΤΩΝΙΟΣ ΛΙΒΑΝΗΣ, 
ΓΕΩΡΓΙΟΣ ΔΑΣΚΑΛΑΚΗΣ, ΧΑΡΑΛΑΜΠΟΣ ΚΑΣΤΑΝΙΔΗΣ, ΓΕ¬ 
ΩΡΓΙΟΣ ΡΩΜΑΙΟΣ, ΓΕΩΡΓΙΟΣ ΑΝΩΜΕΡΙΤΗΣ, ΦΙΛΙΠΠΟΣ ΠΕ- 
ΤΣΑΛΝΙΚΟΣ, ΚΩΝΣΤΑΝΤΙΝΟΣ ΓΕΙΤΟΝΑΣ, ΚΙΜΩΝ ΚΟΥΛΟΥ- 
ΡΗΣ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 406 (4) 

Ίδρυση Σχολής Επιστημών Αγωγής στο 
Πανεπιστήμιο Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 6 παρ. 6 του Ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμάτων» 
(Α' 87). 

β) Του άρθρου 48 παρ. 1 του Ν. 1404/83 «Για τη δομή 
και λειτουργία των Τεχνολογικών Εκπαιδευτικών Ιδρυμά¬ 
των (Α' 173). 

γ) Του άρθρου 70 παρ. 12 του Ν. 1566/85 «Δομή και 

λειτουργία Πρωτοβάθμιας και Δευτεροβάθμιας Εκπαίδευ- 
ηος και άλλες διατάξεις» (Α' 167). 

δ) Του άρθρου 29Α' του Ν. 1558/85, όπως αυτό προ¬ 
στέθηκε με το άρθρο 27 του Ν. 2081/92 (Α' 154). 

2. Τη γνώμη της Συγκλήτου του Πανεπιστημίου Ιωαννί- 
νων (συνεδρίαση 730/23.2.1993). 

3. Το έγγραφο Β1 /389/4.6.93 του Υπουργείου Εθνικής 
Παιδείας και θρησκευμάτων με το οποίο ζητήθηκε να δια¬ 
τυπώσει τη γνώμη του το Συμβούλιο Ανώτατης Παιδείας 
και το γεγονός ότι έχει παρέλθει άπρακτη η προθεσμία 
που ορίζουν οι διατάξεις του άρθρου 50, παρ. 3 του Ν. 
1268/82. 

4. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύφους 400.000 
δρχ. Η οποία θα αντιμετωπιστεί από τον προϋπολογισμό 
εξόδων του Υπουργείου Εθνικής Παιδείας και θρησκευ¬ 
μάτων. (Φορέας 19-250 ΚΑΕ 5184) όπου θα γίνει σχετική 
πρόβλεψη στον προϋπολογισμό έτους 1996 και επομέ¬ 
νων ετών. Για το οικονομικό έτος 1995 και για το τέταρτο 
τρίμηνο θα προκληθεί δαπάνη ύφους 100.000 δρχ. που 
θα καλυφθεί από την πίστωση (Φορέας 19-250 ΚΑΕ 
5184). 

5. Τηναρίθμ. 317/1995 γνωμοδότηση του Συμβουλίου 
της Επικρατείας, με πρόταση του Υπουργικού Συμβου¬ 
λίου, αποφασίζουμε: 

Άρθρο μόνο 

1. Ιδρύεται στο Πανεπιστήμιο Ιωαννίνων Σχολή Επιστη¬ 
μών Αγωγής στην οποία εντάσσονται το Παιδαγωγικό 
Τμήμα Δημοτικής Εκπαίδευσης και το Παιδαγωγικό Τμήμα 
Νηπιαγωγών, τα οποία ιδρύθηκαν με το άθρο 46 παρ. 1 Ν. 
1268/82 (Α 87). 

2. Μέσα σε ένα μήνα από την δημοσίευση του παρόντος 
κινείται από τον Πρύτανη του Πανεπιστημίου Ιωαννίνων η 
διαδικασία για την εκλογή Κοσμήτορα και συγκρότησης 
της Γενικής Συνέλευσης και της κοσμητείαςτης Σχολής. 

3. Η θητεία του Κοσμήτορα αρχίζει από το επόμενο, 
μετά την εκλογή του ακαδημαϊκό έτος. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΙ 

ΑΝΔΡΕΑΣ Γ. ΠΑΠΑΝ Δ ΡΕ ΟΥ 

ΤΑ ΜΕΛΗ 

ΚΑΡΟΛΟΣ ΠΑΠΟΥΑΙΑΣ, ΓΙΑΝΝΟΣ ΠΑΠΑΝΤΩΝΙΟΥ, ΑΛΕΞΑΝ¬ 
ΔΡΟΣ ΠΑΠΑΔΟΠΟΥΛΟΣ, ΘΕΟΔΩΡΟΣ ΣΤΑΘΗΣ, ΣΤΕΦΑΝΟΣ 
ΤΖΟΥΜΑΚΑΣ. ΔΗ ΜΗΤΡΙΟΣ ΚΡΕΜΑΣΤΙΝΟΣ, ΙΩΑΝΝΗΣ ΠΟΤΤΑ- 
ΚΗΣ, ΓΕΩΡΓΙΟΣ ΠΑΠΑΝΔΡΕΟΥ, ΑΘΑΝΑΣΙΟΣ ΜΙΚΡΟΥΤΣΙΚΟΣ. 
ΝΙΚΟΛΑΟΣ ΣΗΦΟΥΝΑΚΗΣ, ΓΕΩΡΓΙΟΣ ΚΑΤΣΙΦΑΡΑΣ, ΑΝΤΩ¬ 
ΝΙΟΣ ΚΟΤΣΑΚΑΣ, ΚΩΝΣΤΑΝΤΙΝΟΣ ΛΑΛΙΩΤΗΣ. ΝΙΚΟΛΑΟΣ 
ΑΚΡΙΤΙΔΗΣ, ΕΥΑΓΓΕΛΟΣ ΒΕΝΙΖΕΛΟΣ, ΤΗΛΕΜΑΧΟΣ ΧΥΤΗ- 
ΡΗΣ, ΑΝΤΩΝΙΟΣ ΛΙΒΑΝΗΣ, ΓΕΩΡΓΙΟΣ ΔΑΣΚΑΛΑΚΗΣ, ΧΑΡΑ¬ 
ΛΑΜΠΟΣ ΚΑΣΤΑΝΙΔΗΣ, ΓΕΩΡΓΙΟΣ ΡΩΜΑΙΟΣ, ΓΕΩΡΓΙΟΣ 
ΑΝΩΜΕΡΙΤΗΣ, ΦΙΛΙΠΠΟΣ ΠΕΤΣΑΛΝΙΚΟΣ. ΚΩΝΣΤΑΝΤΙΝΟΣ 
ΓΕΙΤΟΝΑΣ, ΚΙΜΩΝ ΚΟΥΛΟΥΡΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ 407 (5) 

Ηθικές αμοιβές διαμνημονεύσεων Αξιωματικών Λιμενικού 
Σώματος 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 8 του Ν. 232Θ../95 (ΦΕΚ172 Α’....) «Ρύθ¬ 
μιση θεμάτων προσωπικού ΛΣ και άλλες διατάξεις». 

2. Το άρθρο 29 Α του Ν. 1558/1985, όπως προστέθηκε 
με το άρθρο 27 του Ν. 2081/1992 (ΦΕΚ Α 154), 

3. Το γεγονός ότι από τις διατάξεις του παρόντος δια¬ 
τάγματος προκύπτει δαπάνη σε βάρος του κρατικού προϋ¬ 
πολογισμού ύψους 8.000,000 δρχ. για το έτος 1995 π 
οποία δεν έχει προβλεφθεί στον κρατικό προϋπολογισμό, 
μπορεί όμως να ανπμετωπισθεί από τις πιστώσεις του 
ΚΑΕ 41/110/1699 του εγκεκριμένου προϋπολογιομού 
του ΥΕΝ έτους 1995. Για το καθένα από τα επόμενα οικο¬ 
νομικά έτη προκύπτει δαπάνη ύψους 500.000 δρχ. περί¬ 
που που μπορεί να καλυφθεί από τις πιστώσεις του ιδίου 
ως άνω ΚΑΕ. 

4. Την υπ’ αριθμ. 579/1995 γνωμοδότηση του Συμβου¬ 
λίου της Επικρατείας, ύστερα απά πρόταση του Υπουργού 
Εμπορικής Ναυτιλίας, αποφασίζουμε: 

Αρθρο 1 

Κατηγορίες διαμνημονεύσεων 

1. Στους α' ενέργεια Αξιωματικούς Λιμενικού Σώματος 
και από το βαθμό του Υποπλοιάρχου ΛΣ και άνω, απονέμο- 
νται οι εξής διαμνημονεύσεις: 

α. Αρχηγίας 
β. Αξίας και Τιμής 
γ. Ευδόκιμου Διοίκησης 
δ. ΕυδοκΙμου Επιτελικής Υπηρεσίας 
ε. Πολυετούς Υπηρεσίας 

2. Τα μετάλλια των διαμνημονεύσεων του παρόντος 
έπονται των παρασήμων και των στρατιωτικών μεταλλίων 
που απονέμονται στο προσωπικό ΛΣ. 

Αρθρο 2 

Διακρίσεις διαμνημονεύσεων - δικαιούχοι 
1. Οι τάξεις των διαμνημονεύσεων του προηγούμενου 
άρθρου και οι Αξιωματικοί στους οποίους απονέμονται, 
καθορίζονται: 
α. ΑΡΧΗΓΙΑΣ 

Η διαμνημόνευση αυτή είναι μίας τάξης και απονέμεται 
μόνο στον Αρχηγό του Λιμενικού Σώματος, 
β. ΑΞΙΑΣ ΚΑΙ ΤΙΜΗΣ 

1. Η διαμνημόνευση αυτή είναι μίας τάξης και απονέμε- 
ται στους Ανώτατους Αξιωματικούς Λιμενικού Σώματος, 
γ. ΕΥΔΟΚΙΜΟΥ ΔΙΟΙΚΗΣΗΣ 
Η διαμνημόνευση αυτή είναι τριών τάξεων {Α, Β και Γ) 
όπως πιο κάτω και απονέμεται σύμφωνα με το άρθρο 5: 

Η Α' τάξη σε Αρχιπλοιάρχους που υπηρέτησαν στο 
βαθμό αυτό Κεντρικοί Λιμενάρχες για έξι (6) μήνες τουλά¬ 
χιστο και σε Πλοιάρχους ΛΣ που υπηρέτησαν στο βαθμό 
αυτό σαν Κεντρικοί Λιμενάρχες ή Διοικητές Συγκροτημά¬ 
των σχολών Ε.Ν. για ένα (1) χρόνο τουλάχιστο. 

Η Β’ τάξη απονέμεται σε Πλοιάρχους, Αντιπλοιάρχους 
και Πλωτάρχες ΛΣ που υπηρέτησαν στους βαθμούς αυ¬ 
τούς τουλάχιστο δύο (2) έτη σαν Λιμενάρχες ή Διοικητές 
μεμονομένων Σχολών Ε.Ν. ή Υπολιμενάρχες σε Κεντρικό 
Λιμεναρχεία ή Διοικητές της Υπηρεσίας Εναερίων Μέσων, 
της Μονάδος Υποβρυχίων Αποστολών, των Κλιμακίων Ει¬ 
δικών Αποστολών ή Διοικητές Λιμενικών Τμημάτων. 

Η Γ' τάξη απονέμεται σε Υποπλοιάρχους ΛΣ μετά την 
συμπλήρωση ενός (1) έτους στο βαθμό αυτό, που υπηρέ¬ 
τησαν για δύο (2) χρόνια τουλάχιστο σε οποιοδήποτε 
βαθμό Αξιωματικού ΛΣ σαν Λιμενάρχες ή Διοικητές Λιμε¬ 
νικών Τμημάτων ή Κυβερνήτες ή Α’ Μηχανικοί σε περιπο¬ 
λικά πλοία ανοικτής θαλάσσης ή σε παράκτια ταχέα περι¬ 
πολικά σκάφη. 

8. ΕΥΔΟΚΙΜΟΥ ΕΠΙΤΕΛΙΚΗΣ ΥΠΗΡΕΣΙΑΣ 

Η διαμνημόνευση αυτή είναι τριών τάξεων (Α, Β και Γ) 
και απονέμεται. 

Η Α' τάξη σε Αρχιπλοιάρχους ΛΣ που διετέλεσαν στο 
βαθμό αυτό σαν Δ/ντες Κλάδων ή Διευθύνσεων ή Υπηρε¬ 
σιών ΥΕΝ για έξη (6) μήνες τουλάχιστο και σε Πλοιάρχους 
ΛΣ που υπηρέτησαν στον βαθμό αυτό σαν Δ/ντές Διευ¬ 
θύνσεων ή Υπηρεσιών ΥΕΝ για ένα (1) έτος τουλάχι¬ 
στο. 

Η Β' τάξη σε Αντιπλοιάρχους ΛΣ και Πλωτάρχες ΛΣ που 
υπηρέτησαν σε Διευθύνσεις και Υπηρεσίες ΥΕΝ για δύο 

(2) έτη τουλάχιστο στους βαθμούς αυτούς. 

Η Γ τάξη οε Υπόπλοιάρχους ΛΣ μετά τη συμπλήρωση 
ενός (1) έτους στο βαθμό αυτό, που υπηρέτησαν για τρία 

(3) έτη τουλάχιστο σε οποιοδήποτε βαθμό Αξιωματικού ΛΣ 
σε Διευθύνσεις ή Υπηρεσίες ΥΕΝ. 

ε. ΠΟΛΥΕΤΟΥΣ ΥΠΗΡΕΣΙΑΣ 

Η διαμνημόνευση αυτή είναι δύο τάξεων (Α και Β) και 
απονέμεται: 

Η Α' τάξη στους Ανώτατους Αξιωματικούς ΛΣ ανεξάρ¬ 
τητα με διάρκεια υπηρεσίας. 

Η Β' τάξη στους ανώτερους Αξιωματικούς μετά τη συ¬ 
μπλήρωση δέκα οκτώ (18) ετών υπηρεσίας Αξιωματικού 
ΛΣ. 

2. Όσοι υπάγονται στις διατάξεις των εδαφίων γ, δ και ε 
της προηγούμενης παραγράφου, για την απονομή των δια- 
μνημονεύσεων απαιτείται, επιπλέον,να έχουν εγγραφεί 
από τα αρμόδια Συμβούλια Κρίσεων στην τελευταία κρίση, 
στους πίνακες προακτέων. 

3. Η διαμνημόνευση της Αρχηγίας προηγείται στην ιε¬ 
ραρχική τάξη και έπονται οι λοιπές όπως η σειρά της παρα¬ 
γράφου 1 του άρθρου 1, εκτός των διαμνημονεύσεων της 
παρ. 1γ και 1 δ του άρθρου ένα (1) που είναι ισότιμες με¬ 
ταξύ τους. 

Αρθρο 3 

Περιγραφή μεταλλίων - ταινιών 

1. Το μετάλλιο της διαμνημάνευσης της Αρχηγίας είναι 
κατασκευασμένο από επιχρυσωμένο ορείχαλκο και έχει το 
σχήμα και τη μορφή του εμβλήματος του Λιμενικού Σώμα¬ 
τος, ενώ το άνω τμήμα καταλήγει σε οριζόντια ανάρτηση 
μέσω της οποίας διέρχεται η ταινία. Το μέγιστο ύψος του 
είναι 40 χιλιοστά και το πλάτος του 35 χιλιοστά. Στο πάνω 
μέρος αναγράφονται ανάγλυφα και συμμετρικά οι λέξεις 
«ΛΙΜΕΝΙΚΟ ΣΩΜΑ». Η πίσω όψη φέρει ανάγλυφα το έμ¬ 
βλημα της Ελληνικής Δημοκρατίας. 

Η ταινία του μεταλλίου είναι μεταξωτή, κυματοειδής, 
πλάτους 35 χιλιοστών και διαιρείται σε τρείς ισομερείς λω¬ 
ρίδες χρώματος εναλλάξ, από τα αριστερά προς τα δεξιά, 
λευκού και κυανού. Στη διεμβολή των χιτωνίων προσαρτά- 
ται επίχρυση μικρογραφία του εμβλήματος του Λιμενικού 
Σώματος. 

2. Το μετάλλιο διαμνημόνευσης Αξίας και Τιμής είναι 
κατασκευασμένο από επιχρυσωμένο ορείχαλκο, έχει 
σχήμα κύκλου, διαμέτρου 35 χιλιοστών και το πάνω μέρος 
καταλήγει σε οριζόντια ανάρτηση μέσω της οποίας διέρ¬ 
χεται η ταινία. Στην όψη απεικονίζεται η μορφή του Κων/ 


νου ΠΑΛΑΙΟΛΟΓΟΥ. Στο επάνω μέρος αναγράφονται 
ανάγλυφα σε βυζαντινή γραφή οι λέξεις «ΑΞΙΑ ΤΙΜΗ». Η 
ταινία του μεταλλίου είναι μεταξωτή, κυματοειδής, πλά¬ 
τους 35 χιλιοστών και διαιρείται σε τρεις (3) ισομερείς λω¬ 
ρίδες χρώματος, εναλλάξ, από τ’ αριστερά προς τα δεξιά, 
πορφυρού και χρυσού. 

3. Το μετάλλιο διαμνημόνευσης Ευδοκίμου Διοίκησης 
είναι κατασκευασμένο από ορείχαλκο, έχει σχήμα κύκλου, 
διαμέτρου 35 χιλιοστών και το πάνω μέρος καταλήγει σε 
κυκλική ανάρτηση μέσω της οποίας διέρχεται η ταινία. Στο 
μεσαίο τμήμα της κύριας όψης απεικονίζεται η μορφή της 
ΜΠΟΥΜΠΟ ΥΑΙΝΑΣ και περιμετρικά ανάγλυφο δάφνινο 
στεφάνι. Η ταινία των μεταλλίων είναι μεταξωτή, κυματο¬ 
ειδής, πλάτους 35 χιλιοστών και διαιρείται σε πέντε (5) 
ισομερείς λωρίδες, χρώματος, εναλλάξ, από τα αριστερά 
προς τα δεξιά, κυανού, λευκού, ερυθρού, λευκού και κυα¬ 
νού. Η τάξη της διαμνημόνευσης υποδηλώνεται με την 
προσάρτηση στην ταινία και στη διεμβολή των χιτωνίων 
επίχρυσου ή επάργυρου ή ορείχαλκου τιμονιού πλοίου. 

4. Το μετάλλιο της διαμνημόνευσης Ευδοκίμου Επιτελι¬ 
κής Υπηρεσίας είναι κατασκευασμένο από ορείχαλκο, 
έχει σχήμα κύκλου, διαμέτρου 35 χιλιοστών και το πάνω 
μέρος καταλήγει σε κυκλική ανάρτηση μέσω της οποίας 
διέρχεται η ταινία. 

Στο μεσαίο τμήμα της όψης φέρει από πλάγια (προφίλ) 
τη μορφή του ΠΕΡΙΚΛΗ με περικεφαλαία και δεξιά και αρι¬ 
στερά φέρει ανάγλυφους κλάδους ελαίας με ενωμένα τα 
κάτω άκρα της. Η ταινία του μεταλλίου είναι μεταξωτή, κυ¬ 
ματοειδής, πλάτους 35 χιλιοστών και διαιρείται σε τρείς 
ισομερείς λωρίδες, απά τις οποίες οι δύο ακραίες είναι 
χρώματος κιτρίνου και η μεσαία κυανού. Η τάξη του μεταλ¬ 
λίου υποδηλώνεται με την προσάρτηση στην ταινία και στη 
διεμβολή του χιτωνίου επίχρυσου, επάργυρου ή χάλκινου 
κλάδου ελαίας. 

5. Το μετάλλιο της διαμνημόνευσης πολυετούς υπηρε¬ 
σίας είναι κατασκευασμένο απά ορείχαλκο, έχει σχήμα κύ¬ 
κλου, διαμέτρου 35 χιλιοστών και στο πάνω μέρος καταλή¬ 
γει σε κυκλική ανάρτηση μέσω της οποίας διέρχεται η ται¬ 
νία. Στο μεσαίο τμήμα της κύριας όψης απεικονίζεται αρ¬ 
χαία τριήρης ενώ η όλη παράσταση περιβάλλεται κυκλικά 
από δάφνινο στεφάνι. Η ταινία του μεταλλίου είναι μετα¬ 
ξωτή, κυματοειδής, πλάτους 35 χιλιοστών είναι χρώματος 
κυανού και σε απόσταση 5 χιλιοστών από τα άκρα χρώμα¬ 
τος φέρει ερυθρές λωρίδες πλάτους 5 χιλιοστών. Η τάξη 
της διαμνημάνευσης υποδηλώνεται με την προσάρτηση 
στη ταινία και στη διεμβολή του χιτωνίου επίχρυσης ή 
επάργυρης δάφνης. 

6. Τα μετάλλια της παρ. 2, 3,4 και 5 στην πίσω όψη φέ¬ 
ρουν ανάγλυφα το έμβλημα του Λιμενικού Σώματος (οι 
χιαστί άγιοι ρες). 

7. Στις ©μικρογραφίες των μεταλλίων και ταινιών, που 
φέρονται στις περιπτώσεις που ορίζονται από τον κανονι¬ 
σμό στολών, οι διαστάσεις είναι οι μισές από αυτές που 
καθορίζονται με το παρόν το Προεδρικά Διάταγμα. 

'Αρθρο 4 

Διπλώματα μεταλλίων διαμνημονεύσεων 

1. Η απονομή των μεταλλίων συνοδεύεται και από δί¬ 
πλωμα που έχει σχήμα ορθογωνίου παραλληλογράμμου, 
διαστάσεων τριακοσίων εικοσιπέντε επί διακοσίων εικοσι- 
πέντε (325 χ 225) χιλιοστών του μέτρου. Στις διαστάσεις 
αυτές περιλαμβάνονται και οι λευκές λωρίδες, που είναι 
περιμετρικά του μαιάνδρου. Το πλάτος των λευκών λωρί¬ 
δων είναι 25 χιλιοστά για το πάνω και κάτω μέρος και 20 χι¬ 
λιοστά για δεξιά και αριστερά του διπλώματος. Το πλάτος 

του μαιάνδρου είναι 8 χιλιοστά. Εξωτερικά του μαιάνδρου 
τοποθετείται λωρίδα χρώματος Θαλασαί, πλάτους 8 χιλιο¬ 
στών. 

2. Το δίπλωμα σε καθεμιά από τις τέσσερις (4) γωνίες 
του έχει, μέσα σε κύκλο - διαμέτρου 35 χιλιοστών - το έμ¬ 
βλημα της Ελληνικής Δημοκρατίας. Οι τέσσερις κύκλοι 
συνδέονται μεταξύ τους με μαίανδρο. 

3. Στο άνω μέρος του διπλώματος και κάτω από το 
μαίανδρο τοποθετούνται δύο κλάδοι ελαίας, με ενωμένα 
τα κάτω άκρα τους στο κέντρο. 

4. Κάτω από το κέντρο του άνω μαιάνδρου τοποθετείται 
κάθετα η ταινία του μεταλλίου, η οποία διέρχεται από το 
σημείο όπου ενώνονται οι δύο κλάδοι ελαίας και καταλήγει 
στο μετάλλιο, κατά περίπτωση, το οποίο είναι σε ζωγρα¬ 
φική απεικόνιση. Το πλάτος της οριζόντιας πλευράς για το 
μετάλλιο της Αρχηγίας και η διάμετρος για τα λοιπά μετάλ¬ 
λια είναι 35 χιλιοστά. Αριστερά του μεταλλίου γράφεται με 
μαύρο χρώμα η λέξη «ΕΛΛΗΝΙΚΗ» και δεξιά η λέξη «ΔΗ¬ 
ΜΟΚΡΑΤΙΑ». 

5. Στη μέση και κάτω από το μέταλλιο απεικονίζεται το 
έμβλημα του Λιμενικού Σώματος το οποίο καλύπτει τα τρία 
τέταρτα (3/4) σχεδόν της επιφάνειας του διπλώματος. 
Κάτω από το μετάλλιο με μικρά γράμματα γράφονται: 

Στη πρώτη σειρά: 

Με την.απόφαση της.του Υπουργού 

(αριθμός) (χρονολογία) 

Εμπορικής Ναυτιλίας, 

Στη δεύτερη σειρά: 

Απονεμήθηκε στον. 

(βαθμός - ΑΓΜ - Ονομ/μο - πατρώνυμο) 

Στη τρίτη σειρά: 

το μετάλλιο:. 

(τίτλος μεταλλίου διαμνημόνευσης) 

6 Στο κάτω αριστερό μέρος του διπλώματος αναγράφε¬ 
ται η Υπηρεσία του Υπουργείου Εμπορικής Ναυτιλίας, με 
τη φροντίδα της οποίας απονέμεται τα μετάλλια και τα δι¬ 
πλώματα των διαμνημονεύσεων. 

Στο κάτω δεξιό μέρος αναγράφεται η ημερομηνία δημο¬ 
σίευσης, οι λέξεις «ΥΠΟΥΡΓΟΣ ΕΜΠΟΡΙΚΗΣ ΝΑΥΤΙ¬ 
ΛΙΑΣ» καθώς και το ονοματεπώνυμό του. 

7. Για όλες τις απονεμόμενες διαμνημονεύσεις ισχύει ο 
ίδιος τύπος διπλώματος με τις εξής διαφορές: 
α) Σε κάθε δίπλωμα απεικονίζεται το ανάλογο μετάλλιο, 
β) Τα διπλώματα των διαμνημονεύσεων Αρχηγίας και 
Αξίας Τιμής είναι χρώματος κυανού ανοικτού. 

γ) Τα διπλώματα των λοιπών διαμνημονεύσεων είναι 
χρώματος γκρι. 

Αρθρο 5 

Προτάσεις απονομής 

1. Για την απονομή των διαμνημονεύσεων που καθορί¬ 
ζονται με τις διατάξεις των εδαφίων γ, δ και ε της παρα¬ 
γράφου 1 του άρθρου 1 του παρόντος υποβάλλονται από 
τους τηρούντες τους ατομικούς φακέλλους των Αξιωματι¬ 
κών στον εισηγητή του Ανωτάτου Συμβουλίου Λ.Σ. ονομα¬ 
στικοί πίνακες με τους Αξιωματικούς που πληρούν τις 
προϋποθέσεις απονομής. 

α. Τακτικά τους μήνες Μάιο και Νοέμβριο, 
β. Έκτακτα κατά τη κρίση του Αρχηγού Λιμενικού Σώμα¬ 
τος. 

γ. Ειδικά για το έτος 1995 οι προτάσεις για απονομή δια- 
μνημονεύσεων θα υποβληθούν μέσα σ' ένα τρίμηνο από 
της ισχύος του διατάγματος αυτού. 

2. Η διαμνημόνευση της Αρχηγίας απονέμεται στον Αρ¬ 
χηγό ΛΣ μετά την ανάληψη των καθηκόντων του. Αυτό δεν 


ισχύει για την πρώτη εφαρμογή του διατάγματος αυτού και 
για τον Αρχηγό ΛΣ που υπηρετεί. 

3. Η διαμνημόνευση της Αξίας τιμής απονέμεται στους 
Ανώτατους Αξιωματικούς Λιμενικού Σώματος μετά τη 
προαγωγή τους. 

Άρθρο 6 

Αφαίρεση ή μη απονομή διαμνημονεύσεων 

1. Οι διαμνημονεύσεις που προβλέπονται από το παρόν 
Διάταγμα δεν απσνέμονται ή δεν φέρονται και επιστρέφο- 
νται εάν ο Αξιωματικός στερήθηκε το βαθμό του σύμφωνα 
με τις διατάξεις του νόμου για την αποκατάσταση των Αξι¬ 
ωματικών. 

2. Διαμνημονεύσεις που απονεμήθηκαν αφαιρούνται εαν 
ο τιμηθείς καταδικάσθηκε αμετάκλητα σε οποιαδήποτε 
ποινή για κακούργημα ή και σε αποστέρηση των πολιτικών 
του δικαιωμάτων. 

3. Η αφαίρεση των διαμνημονεύσεων γίνεται με από¬ 
φαση του Υπουργού Εμπορικής Ναυτιλίας, ύστερα από 
πρόταση του Αρχηγού Λιμενικού Σώματος. 

Άρθρο 7 

Τύχη διαμνημονεύσεων μετά το θάνατο του τιμηθέντος 

1. Οι διαμνημονεύσεις που απσνέμονται κατά τις διατά¬ 
ξεις του παρόντος είναι προσωπικές και φέρονται από 
τους τιμηθέντες εφόρου ζωής, με την επιφύλαξη των δια¬ 
τάξεων του άρθρου 6. 

2. Σε περίπτωση θανάτου του τιμηθέντος τα μετάλλια 
περιέρχονται σαν κειμήλια σ’ ένα από τα πιο κάτω πρό¬ 
σωπα σύμφωνα με την τελευταία βούλησή του: 

α) Στα άρρενα και θήλεα τέκνα, κατά σειρά ηλικίας. 

β) Στη Χήρα 

γ) Στο πατέρα ή τη μητέρα 

δ) Στο μεγαλύτερο αδελφό ή αδελφή. 

3. Αν ο αποβιώσας δεν έχει δηλώσει τη βούλησή του για 
τα μετάλλια, αυτά περιέχονται στους πιο πάνω συγγενείς 
και με την πιο πάνω σειρά. 

Άρθρο 8 

Τρόπος που φέρονται οι διαμνημονεύσεις και οι ταινίες 
αυτών 

1. Τα μετάλλια των διαμνημονεύσεων αναρτώνται στα 
χιτώνια των στολών στο αριστερό του στήθους σύμφωνα 
με την ιεραρχική τάξη του άρθρου 2 παρ. 3 του παρόντος. 

2. Οι τιμηθέντες με μετάλλια διαμνημονεύσεων φέρουν 
στην στολή τους τα διάσημα των μεταλλίων αυτών μετά 
των ταινιών τους σύμφωνα με τα αναφερόμενα στον κανο¬ 
νισμό στολών. 

3. Σε περιπτώσεις απονομής διαμνημονεύσεων ανωτέ- 
ρας τάξεως, η της κατωτέρας τάξεως παύει να φέρεται. 

Άρθρο 9 
Τελικές διατάξεις 

1. Οι απονομές διαμνημονεύσεων καταχωρούνται στα 
ειδικά βιβλία μητρώων προσωπικού. 

2. Η απονομή των διαμνημονεύσεων δεν αποτελεί 
προϋπόθεση για προαγωγή σε επόμενο βαθμό, ούτε λαμ- 
βάνεται υπόψη σαν θετικό στοιχείο στη διαδικασία επανό- 
κρισης. 

3. Τα προαναφερόμενα μετάλλια μαζί με τα αντίστοιχα 
διπλώματα δίδονται δωρεάν. 

4. Στην αρχική απονομή χορηγείται το μετάλλιο μαζί με 
το δίπλωμα. 

Για κάθε άλλη απονομή που δεν προβλέπεται μετάλλιο 
ανώτερο του αρχικά, απονεμηθέντος, χορηγείται μόνο το 

αντίστοιχο δίπλωμα και στα μετάλλιο υποδηλώνεται η τάξη 
σύμφωνα με τα αναφερόμενα στο άρθρο 3. 

Αρθρο 10 

Στους υπηρετούντες κατά τη δημοσίευση του παρόντος 
Αξ/κούς ΛΣ απονέμονται οι διαμνημονεύσεις που αναφέ- 
ρονται στο άρθρο 1 του παρόντος Π.Δ. και αναλογούν σε 
προηγούμενους βαθμούς, εφόσον συγκεντρώνουν στους 
βαθμούς τις προϋποθέσεις του άρθρου 2. 

Αρθρο 11 

Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβέρνησης εκτός αν 
διαφορετικά αναφέρεται στις επιμέρους διατάξεις. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 1 Νοεμβρίου 1995 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΓΕΩΡΓΙΟΣ ΚΑΪΣΙ ΦΑΡΑΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 408 (6) 

Ρύθμιση θεμάτων προσωπικού του Υπουργείου Δημόσιας 
Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11, παρ. 1, εδάφ. γ' και θ’ 
και παρ 7 του Ν. 1481/1984 «Οργανισμός Υπουργείου 
Δημόσιας Τάξης» (Α7152), όπως αντικαταστΰθηκε με το 
άρθρο 1 παρ. 1 του Ν. 1590/1986 (Α749). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α7137), όπως 
προστέθηκε με το άρθρο 27 τουΝ. 2081/1992 (Α7152). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατό την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Π ροεδρίας της Κυ βέρνησης και Δημόσιας Τάξη ς» (Α736). 

4. Το γεγονός ότι από τις διατάξεις του παρόντος Δια¬ 
τάγματος προκαλείται δαπάνη σε βάρος ταυ Κρατικού 
Προϋπολογισμού ύψους 3.500.000 δραχμών, για το έτος 
1995 και 14.000.000 δραχμών για το έτος 1996 και κα¬ 
θένα από τα επόμενα έτη. Οι δαπάνες του έτους 1995, θα 
αντιμετωπισθούν από τις πιστώσεις του Κ.Α.Ε. 0429 του 
εκτελούμενου Π/Υ εξόδων Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ». Οι δαπάνες του έτους 1996 και των επό¬ 
μενων ετών θα προβλέπονται και θα καλύπτονται απΟ 
τους κατ’ έτος προϋπολογισμούς εξόδων Ε.Φ. 43-110 
«ΕΛΛΗΝΙΚΗ ΑΣΤΥΝΟΜΙΑ». 

ό. Την υπ' αριθ. 561/1995 γνωμοδότηση του Συμβου¬ 
λίου της Επικράτειας ύστερα από πρόταση των Υπουργών 
Οικονομικών και Δημόσιας Τάξης, αποφασίζουμε: 

Αρθρο 1 

Αύξηση θέσεων Πυροτεχνουργών. 

Οι θέσεις του αστυνομικού προσωπικού που προβλέπο- 
νται από την παράγρ. 2 του άρθρου 2 του Π.Δ. 357/1986 
(Α7167), όπως αυτές διαμορφώθηκαν με το άρθρο 2 του 
Π.Δ. 242/1988 (Α7104), το όρθοο 4 του Π.Δ. 202/1989 


(Α797) την παρ. 3 του άρθρου 3 του Π.Δ. 537/1989 (Α7 

224) και του άρθρου 2 του Π.Δ. 153/1990 (Α757) αυξάνο¬ 
νται κατά πέντε (5) και ο συνολικός αριθμός αυτών ορίζε¬ 
ται σε ογδόντα (80). 

Αρθρο 2 

Τοποθετήσεις Αστυνομικού Προσωπικού. 

1. Οι εξερχόμενοι της οικείας Σχολής Αρχιφύλακες το¬ 
ποθετούνται υποχρεωτικά για ένα τουλάχιστον έτος, σε 
Υπηρεσίες που προβλέπονται από το άρθρο 87 του Π.Δ. 
496/1987 (Α /229), όπως αντικαταστάθηκε με το άρθρο 
6 του Π.Δ. 286/1993 (Α7124), το Π.Δ. 405/1994 (Α7 

225) και το άρθρο 1 του Π.Δ. 15/1995 (Α77), καθώς και 
σε υπηρεσίες της Διεύθυνσης Αμεσης Δράσης. 

2. Οι εξερχόμενοι της οικείας Σχολής Αστυφύλακες το¬ 
ποθετούνται υποχρεωτικά για δύο τουλάχιστον έτη, σε 
Υπηρεσίες που προβλέπονται από το άρθρο 87 του Π.Δ. 
496/1987 (Α7229), όπως αντικαταστάθηκε με το άρθρο 
6 του Π.Δ. 286/1993 (Α7124), το Π.Δ. 405/1994 (Α7 
225) και το άρθρο 1 του Π.Δ. 15/1995 (Α77), καθώς και 
σε υπηρεσίες των Αστυνομικών Διευθύνσεων Λακωνίας, 
Ξάνθης, Ροδόπης, Θεσπρωτίας και ίωαννίνων. 

Αρθρο 3 
Έναρξη ισχύος. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 1 Νοεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΟΚΟΝΟΜΚΟΝ ΔΗΜΟΣΙΑ! ΤΑΣΗΣ 

ΑΛΕΞ. ΠΑΠΑΔΟΠΟΥΛΟΣ ΙΩΣΗΦ ΒΑΛΥΡΑΚΗΣ 

-4- 

Α ΠΟΦΑΣ ΕΙΣ _ 

Αριθ. 653 (7) 

Έγκριση παράτασης της προθεσμίας ισχύος της 
ΠΔ/ΤΕ 2336/27.10.94 σχετικά με την αναστολή ορι¬ 
σμένων κυρώσεων κατά της Ομοσπονδιακής Δημοκρα¬ 
τίας της Γιουγκοσλαβίας (Σερβίας και Μαυροβού¬ 
νιου). 

Πράξη Διοικητή αριθ. 2371/24.10.95 
( Αρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β> Τις ΠΔ/ΤΕ 2088/3.6.92, 2202/7.5.93 και 2293/ 
25.2.94 οι οποίες εκδόθηκσν οε συνέχεια των 757/92 και 
820/93 αποφάσεων του Συμβουλίου Ασφαλείας του Ορ¬ 
γανισμού Ηνωμένων Εθνών σχετικά με την επιβολή κυρώ¬ 
σεων κατά της Ομοσπονδιακής Δημοκρατίας της Γιου¬ 
γκοσλαβίας (Σερβίας και Μαυροβούνιου). 

γ) Την ΠΔ/ΤΕ 2336/27.10.94 με την οποία ανεστάλη- 
σαν προσωρινό, σε εφαρμογή της 943/94 απόφασης του 

Συμβουλίου Ασφαλείας ίου Οργανισμού Ηνωμένων 
Εθνών ορισμένες κυρώσεις κατά της Ομοσπονδιακής Δη¬ 
μοκρατίας της Γιουγκοσλαβίας (Σερβίας και Μαυροβού¬ 
νιου). 

δ) Μεταγενέστερες ΠΔ/ΤΕ (τελευταία 2367/3.8.95) με 
τις οποίες παρετάθη, σε εφαρμογή νεότερων αποφάσεων 
του Συμβουλίου Ασφαλείας του Οργανισμού Ηνωμένων 
Εθνών, η προθεσμ ία ισχύς της ΠΔ/ΤΕ 2336/27.10.94 μέ¬ 
χρι 18.9.95. 

ε) Την 1015/95 νεότερη απόφαση του Συμβουλίου 
Ασφαλείας του Οργανισμού Ηνωμένων Εθνών σχετικά με 
την περαιτέρω αναστολή των ως άνω κυρώσεων, αποφά¬ 
σισε τα ακόλουθα: 

Παρατείνεται περαιτέρω, μέχρι 18 Μαρτίου 1996 η 
προθεσμία ισχύος της ΠΔ/ΤΕ 2336/27.10.94, όπως 
ισχύει. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

-♦- 

Αριθ. 648 (8) 

Έγκριση ίδρυσης Γραφείου Αντιπροσωπείας (Ηθρτββθ- 

ηίβίίνβ Οίίίσβ) από την Ευρωπαϊκή Λαϊκή Τράπεζα Α.Ε. 

στην Αυστραλία. 

(Συνεδρίαση 561/22.9.95, θέμα 8) 

ΤΡΑΠΕΖΑ ΤΗΣ ΕΛΛΛΑΔΟΣ 
Η ΕΠΙΤΡΟΠΗ 

ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Το από 2.6.95 έγγραφο της Ευ ρωπαϊκής Λαϊκής Τρά- 
πεζας Α.Ε. με το οποίο ζητεί την ίδρυση Γραφείου Αντι¬ 
προσωπείας στην Αυστραλία. 

β) Το άρθρο 12 παράγρ. 1, του Ν. 2076/92 «περί εγκα¬ 
τάστασης Ελληνικών Πιστωτικών Ιδρυμάτων σε τρίτες χώ¬ 
ρες». 

γ) Την από 17.7.95 (ΑΠ 14737) σχετική εισήγηση της 
Διεύθυνσης Γενικής Επιθεώρησης Τραπεζών, αποφάσισε 
τα ακόλουθα: 

Να εγκρίνει την Ιδρυση από την Ευρωπαϊκή Λαϊκή Τρά¬ 
πεζα Α.Ε. Γραφείου Αντιπροσωπείας στην Αυστραλία. 

Η χορήγηση του αναγκαίου συναλλάγματος για την κά¬ 
λυψη των δαπανών εγκατάστασης και λειτουργίας του πα¬ 
ραπάνω Γ ραφείου θα πραγματοποιείται σύμφωνα με τις 


ισχΟουσες διατάξεις. 

Η εν λόγω τράπεζα έχει υποχρέωση μέσα σε δεκαπέντε 
(15) ημέρες από την έναρξη λειτουργίας του ανωτέρω 
Γραφείου Αντιπροσωπείας να την αναγγείλει στην Τρά¬ 
πεζα της Ελλάδος (Δ/νση Νομισματικής Πολιτικής και 
Τραπεζικών Εργασιών) προσδιορίζοντας την ακριβή διεύ¬ 
θυνση του τόπου εγκατάστασής του, καθώς και την ταυτό¬ 
τητα του προσώπου που θα το διευθύνει. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Γραμματέας 

Τα Μέλη 

Ακριβές αντίγραφο 
Αθήνα, 23 Οκτωβρίου 1995 

Ο Γ ραμματέας 
Π. ΚΥΡΙΑΚΟΓΙΟΥΛΟΣ 

- » - 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στο Π.Δ. 352/1995 (ΦΕΚ 167/8.9.95/τ. Α') «Οργανι¬ 
σμός Σχολής Αστυφυλάκων», γίνεται η εξής διόρθωση 
σφάλματος: 

Το περιεχόμενο του εδαφίου α' της παραγράφου 3 του 
άρθρου 29 του εν λόγω Π.Δ. διορθώνεται στο ορθό «Επι¬ 
βλέπει για την τήρηση της τάξης και πειθαρχίας στο θά¬ 
λαμο». 

(Από το Υπουργείο Δημόσιας Τάξης) 
-♦- 

( 10 ) 

Στο Π.Δ. 319/1995 «Οργανισμός Σχολής Αξιωματικών 
Ελληνικής Αστυνομίας» που δημοοιεύθηκε στο ΦΕΚ 174/ 
24.9.95/τ. Α'), γίνονται οι εξής διορθώσεις σφαλμάτων: 

1. Στην παράγρ. 7 του άρθρου 10 στο δεύτερο στίχο ο 
αριθμός του άρθρου διορθώνεται από τον εσφαλμένο 
«28» στον ορθά «27». 

2. Στο άρθρο 34 και στα διδασκόμενα μαθήματα του Γ' 
έτους η αρίθμηση των τριών τελευταίων μαθημάτων διορ¬ 
θώνεται από την εσφαλμένη: «10, 11 και 12» στην ορθή 
«11, 12 και 13». 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





